宋祁
蜀地海棠繁媚有思加腻幹豐條苒弱可爱北方所
蜀道天馀煦，珍葩地所宜。
浓芳不隐叶，并艳欲然枝。
襞采分群萼，均霞点万蕤。
迴文锦成后，夹煎燎烘时。
蜂蕊迎衔密，莺梢向坐危。
浅深双绝态，啼笑两妍姿。
绛节排烟竦，丹釭落带垂。
童容鄣畏薄，便面到忧迟。
媚日能徐照，暄风肯遽吹。
惜观当晼晚，留恨付离披。
丽极都无比，繁多僅自持。
损香饶麝柏，照影欠瑶池。
画要精侔色，歌须巧骋辞。
举尊频语客，细摘玩芳期。